Návrh

Komuniké

Vláda Slovenskej republiky na svojom zasadnutí dňa ...............2006 prerokovala a schválila návrh zákona o európskom družstve a o zmene a doplnení zákona č. 530/2003 Z. z. o obchodnom registri a o zmene a doplnení niektorých zákonov v znení neskorších predpisov.

Cieľom predkladaného návrhu zákona je vykonať nariadenie Rady (EHS)                            č. 1435/2003 z 22. júla 2003 o stanovách európskeho družstva (SCE) a smernicu Rady 2003/72/ES z 22. júla 2003 ktorou sa dopĺňajú stanovy európskeho družstva s ohľadom na účasť zamestnancov na riadení, ktoré do slovenského právneho poriadku vnášajú novú právnu formu podnikateľského subjektu nadnárodného charakteru.